**МЕТОДИКА**

**ЗА ОПРЕДЕЛЯНЕ НА КОМПЛЕКСНА ОЦЕНКА**

**за провеждане на търг за отдаване под наем, по реда на раздел II от ЗФВС и раздел III от ППЗФВС, на недвижим имот - публична държавна собственост, управляван от ТУ - Габрово, с начин на трайно ползване – обект за образование, игрище и лекоатлетическа писта, находящ се в гр. Габрово, кв. Сирмани, идентификатор 14218.514.35 по КККР на гр. Габрово, с площ от 14903 кв. м.**

**Оценяването на офертите се извършва по следните показатели:**

**1.** **размер на предложената наемна цена – Ц - 70 точки, максимална стойност**

**2. възможности за развитие на спортната дейност и постигнатите спортни резултати, изложени в плана за ползване на спортния обект - РСД - 30 точки, максимална стойност**

Комплексната оценка (КО) на офертата на участника се изчислява по формулата:

**(КО) = Ц + РСД**

Участникът, събрал най-много точки на Комплексната оценка (КО) се класира на първо място.

При еднаква оценка на две или повече оферти наемателят се определя чрез теглене на жребий между участниците, получили еднакви оценки на подадените от тях оферти.

Определяне на оценката по всеки показател:

**1. (Ц) размер на предложената наемна цена**

Оценката по този показател се формира, като размерът на предложената наемна цена, без ДДС, предложена от съответния участник, който се оценява, се раздели на най-високия размер на предложена наемна цена, без ДДС, и резултатът се умножи по 70 (седемдесет точки).

**Ц = (Ц n / Ц max ) \*70**

където:

**Ц max –**  най-високият размер на предложена наемна цена (в лева, без ДДС);

**Ц n** - размер на предложена наемна цена, предложен от конкретен участник (в лева, без ДДС).

**2. (РСД) възможности за развитие на спортната дейност и постигнатите спортни резултати, изложени в плана за ползване на спортния обект**

***Планът за ползване на спортния обект за първите 5 години от срока на договора за наем, приложен към офертата на всеки участник, трябва да съдържа най-малко: Концепция за оптимизиране на спортния обект – изграждане, модернизация и ефективна експлоатация с цел ползването му за спортна дейност и привличане на повече деца и младежи/студенти към занимания с физически упражнения и спорт; Спорт/спортове, към които ще насочи дейността си участникът; Стратегия за промотиране на развивания спорт/спортове сред населението; Възрастови групи, към които ще бъде насочена спортната дейност; Достъпност, социално включване и свободен достъп до спортни занимания на обекта; Взаимодействие и сътрудничество с наемодателя и други учебни и социални институции; Предвижда ли се участие в програми на МФВС и на ЕС; Методи за създаване на ефективен тренировъчен процес, включително от квалифицирани треньори; Визия относно провеждане на различни спортни прояви; Когато участникът е лице, вписано в регистъра по***[***чл. 9, ал. 1, т. 1 от ЗФВС***](https://web.apis.bg/p.php?i=3804245&b=0#p39465406)***–да представи и постигнатите от негови спортисти класирания в спортни състезания.***

**Показател РСД се пресмята по следната формула:**

**РСД = Д+М+Р,**  с обща максимална стойност **30 точки**, където:

|  |
| --- |
| **Д – достъп до обекта –** **максимален брой точки 15** |

**Участникът предвижда достъпност и социално включване в спортните дейности на обекта от:**

* **Деца и младежи до 18 години –** *при включване на тази група участникът получава 4 т.;*
* **Младежи/студенти в трудоспособна възраст от 18 до 29 години–** *при включване на тази група участникът получава 4 т.;*
* **Хора в трудоспособна възраст от 30 до 65 години–** *при включване на тази група участникът получава 3 т.;*
* **Хора с увреждания–** *при включване на тази група участникът получава 4 т.***.**

|  |
| --- |
| **М – организиране на спортни мероприятия –** **максимален брой точки 9** |

**Участникът предвижда иницииране на различни отворени мероприятия на спортния обект сред подрастващите и населението като:**

* **Демонстрации по вид спорт на открито –** *при иницииране на това мероприятие участникът получава 3 т.;*
* **Първи стъпки в спорта – уроци по вид спорт –** *при иницииране на това мероприятие участникът получава 3 т.;*
* **Празник по вид спорт с безплатни тренировки за всички участници и турнири –** *при иницииране на това мероприятие участникът получава 3 т.*

|  |
| --- |
| **Р – постигнати класирания в спортни състезания от спортисти на участник, вписанв регистъра по**[**чл. 9, ал. 1, т. 1 от ЗФВС**](https://web.apis.bg/p.php?i=3804245&b=0#p39465406) **- максимален брой точки 6** |

**Участник, вписанв регистъра по**[**чл. 9, ал. 1, т. 1 от ЗФВС**](https://web.apis.bg/p.php?i=3804245&b=0#p39465406)**, има спортисти – постигнали класирания в следните спортни състезания:**

* **Регионални състезания –** *участникът получава 1 т.;*
* **Национални състезания –** *участникът получава 2 т.;*
* **Международни състезания -**  *участникът получава 3 т.*